Diari Oficial de la Generalitat Valenciana


Sumari del DOGV 703, del 16-11-1987 (1987/809956)

REIAL DECRET 1284/1987, de 2 d'octubre, sobre redistribució d'immobles i locals entre l'Administració de l'Estat i la de la Comunitat Valenciana.
-------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1987/10/02/1284/dof/vci/html**

### Dades del document

Número de DOGV
:   703

Data del DOGV
:   16-11-1987

Secció del DOGV
:   DISPOSICIONS GENERALS

Número del document
:   1987/809956


Data del document
:   02-10-1987

Organisme emissor
:   Presidència del Govern

Tipus de document
:   Reial decret

Reial Decret 1284/1987, de 2 d'octubre, sobre redistribució d'immobles i locals entre l'Administració de l'Estat i la de la Comunitat Valenciana.  
El traspàs de funcions i serveis a la Comunitat Valenciana ha comportat el dels béns patrimonials adscrits als serveis que anteriorment prestava l?Administració de l'Estat.  
Tanmateix, per la mateixa dinàmica del procés, s'hi han produït situacions de traspàs parcial d'alguns immobles que cal revisar, tot completant-ne el procés, amb la finalitat d'aconseguir una millor utilització i distribució del patrimoni afectat pels traspassos, i una ubicació més adequada dels serveis transferits i dels que ha de seguir gestionant l'Administració de l'Estat.  
Amb aquesta finalitat, la Comissió Mixta prevista en la disposició transitòria quarta de l'Estatut d'Autonomia per a Valencià adoptà, en la reunió del dia 26 de novembre de 1986, l'acord corresponent que s'aprova mitjançant aquest Reial Decret.  
En atenció d'aquestes consideracions, a proposta del Ministre per a les Administracions Públiques i amb la deliberació prèvia del Consell de Ministres en reunió del dia 2 d'octubre de 1987,  
DECRETE:  
Article primer  
S'aprova l'acord de la Comissió Mixta de Transferències que preveu la disposició transitaria quarta de l'Estatut d'Autonomia de la Comunitat Valenciana, sobre redistribució d'immobles i locals entre l'Administració de l'Estat i la de la Comunitat Autònoma, acord que figura com annex d'aquest Reial Decret.  
Article segon  
En conseqüència, es traspassen a la Comunitat Autònoma els béns immobles inclosos en la relació número 1, adjunta a l'acord esmentat, i queden sense efecte els traspassos parcials efectuats en els immobles inclosos en la relació número 2.  
Article tercer  
Els traspassos que s'aproven mitjançant aquest Reial Decret i la modificació dels acordats pels Reials Decrets que en les relacions annexes se citen, tindran efectivitat a partir del dia senyalat en l'acord de la Comissió Mixta, en els termes que figuren en l'Acta de dita Comissió.  
Article quart  
Aquest Reial Decret vigirà l'endemà de la publicació en el Boletín Oficial del Estado, i es publicarà també al Diari Oficial de la Generalitat Valenciana.  
Madrid, a 2 d'octubre de 1987.  
JUAN CARLOS R.  
El Ministre per a les Administracions Públiques,  
JOAQUIN ALMUNIA AMANN  
ANNEX  
Les Sres. Concepción Tobarra Sánchez i María Blanca Blanquer Prats, Secretàries de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,  
CERTIFIQUEN:  
Primer. Que en el Ple de la Comissió Mixta celebrada el 26 de novembre de 1986, s?adoptà acord sobre redistribució d'immobles i locals entre l'Administració de l'Estat i la de la Comunitat Valenciana.  
Segon. Que en la Comissió Mixta de 30 de juliol de 1987, es ratificà expressament l'acorda donant-hi el President i el Vice-president conformitat expressa, en els termes que es transcriuen seguidament.  
El procés de traspassos a la Generalitat Valenciana de les funcions i serveis corresponents a les competències que té atribuïdes, en virtut de l'Estatut d'Autonomia, ha implicat la corresponent transferència dels béns immobles en què estaven ubicats els serveis que prestava l'Administració de l'Estat.  
La prestació adequada dels serveis transferits, així com dels que per la naturalesa ha de seguir gestionant l'Administració de l'Estat, aconsella una redistribució entre ambdues Administracions dels immobles que tenen assignats a hores darà, que facilite l'agrupació dels serveis en els edificis i locals més adequats amb aquestes finalitats, en funció de la proximitat del seu emplaçament, les possibilitats que oferesquen per a la millor ubicació dels funcionaris que han de  
desplegar-hi les tasques administratives, així com la utilització íntegra de locals i edificis per una mateixa Administració.  
En atenció d'aquests criteris, una vegada examinat per la Ponència Tècnica constituïda amb aquesta finalitat l'inventari d'immobles disponibles i la situació jurídica i administrativa d'aquestos, i a proposta de dita Ponència, la Comissió Mixta de Transferències Administració de l'Estat-Generalitat Valenciana acorda la següent distribució d'immobles i locals de l'Administració de l'Estat i de la Comunitat Autònoma:  
Primer. Béns que queden traspassats a la Comunitat Autònoma:  
A) Es traspassen a la Generalitat Valenciana els béns inclosos  
en la relació annexa número 1, en la qual queden identificats tant els béns immobles de nou traspàs com aquells el traspàs parcial dels quals es completa ara.  
B) Com a conseqüència dels nous traspassos complementaris que  
s'acorden, queda sense efecte el traspàs dels béns immobles inclosos en la relació annexa número 2.  
C) Els immobles traspassats a la Comunitat Autònoma no inclosos en la relació número 1, queden en aquesta situació, de conformitat amb el que estableixen els Reials Decrets aprovatoris del traspàs.  
Segon. En la superfície total dels immobles identificats en la relació número 1, queda inclosa la superfície reconeguda com a deute en determinats traspassos de serveis, així com la total deguda a la Comunitat Autònoma en concepte de costs centrals.  
Tercer. En virtut de les modificacions acordades, queda culminada la redistribució d'immobles corresponents als serveis traspassats a la Generalitat Valenciana.  
Quart. La inscripció registral dels béns immobles afectats per aquest acorda que es traspassen a la Generalitat Valenciana, s?efectuarà segons el procediment que estableix el Reial Decret 4015/1982, de 29 de desembre.  
Cinqué. L'efectivitat dels nous traspassos de béns immobles acordats i la corresponent modificació dels establerts pels Reials Decrets que en les relacions annexes es referien, tindrà lloc en la data de publicació en el Boletín Oficial del Estado del Reial Decret pel qual el Govern aprove aquest acord.  
I perquè conste, expedim aquesta certificació a Madrid, a 30 de juliol de 1987. - Les Secretàries de la Comissió Mixta, Concepción Tobarra Sánchez i María Blanca Blanquer Prats.  
Veure imatge


Còpia Permalink ELI